钦定古今图书集成/历象汇编/庶征典/第082卷 > 王充论衡 > 《甘露颂》北齐·邢卲
## 钦定古今图书集成/历象汇编/庶征典/第082卷 > 王充论衡 > 《甘露颂》北齐·邢卲

历选列辟，逖听前闻。三才易统，五运相君。皇极攸序，

云临水镜。“望日齐明，瞻天比映。”

功深微禹，业隆作周。《英华》内积。文教外修。广轮四海，
提封十洲。紫川北注，赤水南流。

宸居两楹，恭已万国。圣敬日跻，王猷允塞。礼有大成，
乐无惭德。用天之道，顺帝之则。

政平民豫，岁稔时和。九功惟叙，九叙惟歌。风轮蹍汉。
毛舟沈河。玉龟出沼，鸣凤在阿。

休征屡动。感极回天。流甘委素。玉润冰鲜。蜜房下结。
珠琲上悬。布濩林野。洒散旌旃。

日月已明，宇宙已廓。鼓缶成咏，挹水为乐。以为“元黄，
犹参沃若。取慰天壤，用忘沟壑。”